Orice trupe franceze trimise în Ucraina ar fi o țintă "prioritară", avertizează șeful spionajului rusesc: "Îi va aștepta soarta tuturor francezilor care au venit vreodată pe teritoriul lumii ruse cu o sabie"
Orice unități militare franceze trimise în Ucraina ar fi o țintă "prioritară", a declarat șeful serviciului de informații externe al Rusiei, relatează Sky News.
"Acesta (un contingent francez) va deveni o țintă prioritară și legitimă pentru atacurile forțelor armate ruse", a declarat Serghei Narîșkin.
"Acest lucru înseamnă că îi va aștepta soarta tuturor francezilor care au venit vreodată pe teritoriul lumii ruse cu o sabie".
Luna trecută, președintele francez Emmanuel Macron nu a exclus ideea de a trimite trupe europene în Ucraina – deși a avertizat că "nu s-a ajuns la un consens" între aliați.
"Nimic nu ar trebui să fie exclus", a adăugat el. "Vom face tot ceea ce trebuie pentru ca Rusia să nu câștige".
Comentariile lui Macron au urmat unor afirmații similare din partea premierului slovac Robert Fico, care a declarat că unele state din Occident iau în considerare acorduri bilaterale cu Ucraina pentru a-și a trimite trupe pe teren.
Un oficial de la Casa Albă a declarat că SUA nu intenționează să trimită trupe pentru a lupta în Ucraina și nici nu există planuri de a trimite trupe NATO.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank